
Nr. IL/24/2026

2024. gada 23.aprīļa Vispārīgās vienošanās Nr. IL/25/2024
grozījumi Nr. 3


Vienošanās sagatavošanas vieta ir Rīgā, datums skatāms laika zīmogā.
Vienošanās parakstīšanas datums ir pēdējā pievienotā droša elektroniskā paraksta laika zīmoga datums.


Viedās administrācijas un reģionālās attīstības ministrija[footnoteRef:2], reģistrācijas Nr. 90000028508  (turpmāk – Pasūtītājs), Projektu pārvaldības departamenta direktora Uģa Jurševica personā, kurš darbojas saskaņā ar Pasūtītāja 2023. gada 16. oktobra rīkojuma Nr. 1-2/129 “Par Projektu pārvaldības departamenta kā finansējuma saņēmēja īstenotajiem projektiem Eiropas Savienības Atveseļošanas un noturības mehānisma plāna 2. komponentes “Digitālā transformācija” ietvaros” 1. punktu, no vienas puses, un  [2:  Saskaņā ar Ministru kabineta 2024.gada 7.jūnija rīkojuma Nr.446 “Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju” 3.punktu Vides aizsardzības un reģionālās attīstības ministrijas nosaukums ar 2024.gada 1.jūliju ir Viedās administrācijas un reģionālās attīstības ministrija.] 

personu apvienība, ko veido SIA “Biznesa, mākslas un tehnoloģiju augstskola “RISEBA””, reģistrācijas Nr. 40003090010 un SIA “Ex Novo”, reģistrācijas Nr. 50103444371, kuru uz 2024.gada 19. februāra “Personu apvienības vienošanās par sadarbību, pilnvaras par pretendenta pārstāvi” 3. punkta pamata pārstāv
SIA “Biznesa, mākslas un tehnoloģiju augstskola “RISEBA””, reģistrācijas Nr. 40003090010, (turpmāk – Izpildītājs),  Projektu nodaļas vadītāja Jura Asara personā, kurš rīkojas saskaņā ar 2024.gada 2. maija pilnvaru, no otras puses,
turpmāk abi kopā saukti “Līdzēji”, bet atsevišķi “Līdzējs”, 

ņemot vērā to, ka no Līdzējiem neatkarīgu apstākļu dēļ, kurus, slēdzot 2024. gada 12. decembra Vispārīgo vienošanos Nr. IL/103/2024 (turpmāk – Vienošanās), nevarēja paredzēt, proti, Ministru kabineta 2025. gada 22. decembra sēdē (prot. Nr. 53/103.§) tika pieņemts informatīvais ziņojums “Par izmaiņām “Par Latvijas Atveseļošanas un noturības mehānisma plāna 2. komponentes “Digitālā transformācija" reformu un investīciju virziena 2.3. “Digitālās prasmes” reformas 2.3.2.r. “Digitālās prasmes sabiedrības un pārvaldes digitālajai transformācijai” 2.3.2.1.i. investīcijas “Digitālās prasmes iedzīvotājiem t.sk. jauniešiem” īstenošanu”””” (25-TA-2232), kura 4.punkts noteic, ka Pasūtītāja īstenotā projekta Nr. 2.3.2.1.i.0/1/23/I/CFLA/001 “Sabiedrības digitālo prasmju attīstība” īstenošanas termiņš ir 2026. gada 30. jūnijs, 

 kā arī ievērojot Publisko iepirkumu likuma 61. panta otrās daļas 1. punktā un 61. panta trešās daļas 3. punktā noteikto, un saskaņā ar Vienošanās 11.6.5. apakšpunkta nosacījumiem, vienojas par šādiem Vienošanās grozījumiem (turpmāk – Vienošanās grozījumi Nr. 3):

1. izteikt Vienošanās 11.2.3. apakšpunktu šādā redakcijā:
“11.2.3. ir iestājies Projekta īstenošanas gala termiņš, kas ir 2026.gada 30.jūnijs.”.

2. izteikt Vienošanās 1. pielikumu “Tehniskā specifikācija” jaunā redakcijā (pielikums).

3. Vienošanās grozījumi Nr. 3 ir Vienošanās neatņemama sastāvdaļa. Citi Vienošanās noteikumi netiek mainīti.

4. Vienošanās grozījumi Nr. 3 stājas spēkā ar dienu, kad tos ir parakstījis pēdējais no Līdzējiem.

5. Vienošanās grozījumi Nr. 3 ar pielikumu, kas ir šo grozījumu neatņemama sastāvdaļa, ir sastādīti latviešu valodā uz 19 (deviņpadsmit) lapām, ieskaitot pielikumu uz 17 (septiņpadsmit) lapām un parakstīti elektroniski ar drošu elektronisko parakstu.

Pielikumā: “Tehniskā specifikācija” (pievienota kā atsevišķa datne).

*Vienošanās grozījumi Nr.3 parakstīti ar drošu elektronisko parakstu un satur laika zīmogu. 

